SPRÁVA KOMISIE EURÓPSKEMU PARLAMENTU, RADE A EURÓPSKEMU HOSPODÁRSKEMU A SOCIÁLNEMU VÝBORU Monitorovanie emisií CO2 z nových osobných automobilov v EÚ: údaje za rok 2009 /* KOM/2010/0655 v konečnom znení */





[pic] | EURÓPSKA KOMISIA | Brusel, 10.11.2010 KOM(2010) 655 v konečnom znení SPRÁVA KOMISIEEURÓPSKEMU PARLAMENTU, RADE A EURÓPSKEMU HOSPODÁRSKEMU A SOCIÁLNEMU VÝBORU Monitorovanie emisií CO 2 z nových osobných automobilov v EÚ: údaje za rok 2009 SPRÁVA KOMISIEEURÓPSKEMU PARLAMENTU, RADE A EURÓPSKEMU HOSPODÁRSKEMU A SOCIÁLNEMU VÝBORU Monitorovanie emisií CO 2 z nových osobných automobilov v EÚ: údaje za rok 2009 1. ÚVOD Podľa článku 9 rozhodnutia (ES) č. 1753/2000[1] predloží Komisia Európskemu parlamentu a Rade za každý kalendárny rok správu na základe monitorovaných údajov, ktoré získa od členských štátov. Táto správa sa týka monitorovaných údajov za rok 2009. Od roku 2010 monitorovanie a predkladanie správ podľa nariadenia (ES) č. 443/2009[2] nahrádza predkladanie správ na základe rozhodnutia (ES) č. 1753/2000, keďže uvedené rozhodnutie bolo zrušené uvedeným nariadením. 2. TRENDY V PRÍPADE NOVÝCH OSOBNÝCH AUTOMOBILOV 2.1. Kvalita a spracovanie údajov Všetky členské štáty poskytli údaje týkajúce sa registrácií nových osobných automobilov za rok 2009. V prípade niekoľkých členských štátov bolo z dôvodu používania iných druhov palív, ako bolo dohodnuté, zohľadnenia neznámych vozidiel, uplatňovania korekčného koeficientu a iných nezrovnalostí potrebné manuálne prepracovať údaje. V priebehu vyhodnocovania údajov sa tieto nedostatky zistili a bez závažných strát údajov vyriešili. Analýzu časových radov treba vykonávať opatrne, pretože v nich nie sú zahrnuté všetky členské štáty EÚ za všetky roky, ako je to možné vidieť v tabuľke v oddiele 3. Napriek tomu, že sa maximálne úsilie venuje tomu, aby boli k dispozícii konzistentné časové rady, je možné, že sa objavia niektoré zmeny v trendoch z dôvodu zmien v metodike a zlepšeného monitoringu. V porovnaní so správami za minulé roky sa súhrnné údaje v tejto správe vzťahujú na všetky druhy palív (predtým sa uvádzali iba údaje pre benzín a naftu) a na rozdiel od predchádzajúcich správ nedochádza pri hodnotách emisií CO2 ku korekcii o 0,7 %. Táto korekcia o 0,7 % sa uplatňovala pri posudzovaní pokroku, ktorý dosiahli združenia výrobcov ACEA, JAMA a KAMA, aby sa kompenzovala zmena v testovacích postupoch, ku ktorej došlo po prijatí ich dobrovoľných záväzkov[3]. Tieto záväzky sa nahradili cieľmi uvedenými v nariadení (ES) č. 443/2009. Z dôvodu kontinuity s predchádzajúcimi správami sa údaje za združenia výrobcov automobilov uvádzajú aj naďalej. Údaje o vozidlách s alternatívnym pohonom (alternative fuel vehicles – AFV) sa v monitorovacej správe uvádzajú po druhýkrát z dôvodu ich narastajúceho trhového podielu a zlepšenia kvality údajov. Zahrnuté sú údaje o vozidlách s týmito kategóriami palív: Skvapalnený ropný plyn (LPG), zemný plyn (NG), elektrická energia, vodík, dvojpalivové motory, benzín/bioetanol, benzín/LPG, benzín/NG, ako aj vozidlá uvedené v kategórii Ostatné. 2.2. Priemerné emisie CO 2 z nových osobných automobilov Priemerné špecifické emisie CO2 z nových osobných automobilov zaregistrovaných v Európskej únii v roku 2009 predstavovali 145,7 gCO2/km. Znamená to pokles o 5,1 % alebo 7,9 gCO2/km v porovnaní s predchádzajúcim rokom (153,6 gCO2/km v roku 2008), čo znamená najväčší relatívny pokles pri špecifických emisiách od začiatku schémy monitorovania. Niektoré z týchto znížení môžu byť spôsobené finančnou a hospodárskou krízou, prípadne aj schémami šrotovného zavedenými vo viacerých členských štátoch. Z údajov vyplýva, že existuje určité uprednostňovanie menších vozidiel v rámci vozového parku, keďže sa priemerný výkon motora, hmotnosť vozidla a objem motora v roku 2009 mierne znížili. V roku 2009 sa vozidlá poháňané motorovou naftou zlepšili o takmer 6 gramov, vozidlá poháňané benzínom sa zlepšili o takmer 9 gramov a vozidlá s alternatívnym pohonom o viac ako 11 gramov. Rozdiel medzi novými automobilmi poháňanými naftou a benzínom sa znížil o približne 2,3 gramu. Je vhodné poznamenať, že pred 10 rokmi predstavoval rozdiel medzi novými automobilmi poháňanými naftou a benzínom 17 gramov. Podiel nových automobilov s benzínovým motorom prekročil v roku 2009 podiel automobilov s dieselovým motorom. V roku 2009 sa značne zvýšil podiel vozidiel s alternatívnym pohonom. Toto zvýšenie bolo spôsobené najmä nárastom vozidiel poháňaných benzínom/LPG zaregistrovaných v Taliansku, ktoré samotné predstavuje 92,8 % všetkých nových osobných automobilov poháňaných benzínom/LPG zaregistrovaných v EÚ-27. Tabuľka 1: Priemerné emisie CO2 z nových osobných automobilov podľa druhu paliva (EÚ-27) Všetky palivá | 1 347 | 1 356 | 1 372 | 1 379 | 1 373 | 1 337 | Benzín | 1 237 | 1 235 | 1 238 | 1 235 | 1 228 | 1 206 | Nafta | 1 463 | 1 479 | 1 501 | 1 510 | 1 508 | 1 498 | Alternatívne palivo | 1 415 | 1 404 | 1 392 | 1 271 | 1 237 | 1 169 | 2.4. Monitorované údaje podľa združení Z dôvodu kontinuity s predchádzajúcimi správami sa v tomto oddiele predkladajú údaje za združenia výrobcov automobilov. V roku 2009 sa v prípade každého združenia znížili emisie CO2 z nových osobných automobilov. V porovnaní s rokom 2008 sa v združení ACEA znížili priemerné emisie o 7,3 gramu, v združení JAMA o 11,2 gramu a v združení KAMA o 9,7 gramu a u ostatných výrobcov priemerne o 18,4 gramu. Združenia KAMA a JAMA mali v roku 2009 menšie priemerné emisie z nových osobných automobilov ako združenie ACEA, zatiaľ čo v roku 2007 to bolo naopak. Tabuľka 7: Priemerné emisie CO2 z nových osobných automobilov podľa združenia výrobcov VOLKSWAGEN | 1 396 | 131 | 150,7 | 1 595 889 | FORD | 1 268 | 125 | 139,7 | 1 249 195 | FIAT | 1 134 | 119 | 130,1 | 1 206 362 | RENAULT | 1 308 | 127 | 137,7 | 1 079 984 | PEUGEOT | 1 292 | 126 | 133,6 | 966 013 | CITROEN | 1 328 | 128 | 137,9 | 850 753 | OPEL | 1 329 | 128 | 147,6 | 802 686 | TOYOTA | 1 277 | 126 | 131,7 | 691 518 | BMW | 1 526 | 137 | 151,2 | 680 768 | DAIMLER | 1 487 | 135 | 166,8 | 666 341 | AUDI | 1 605 | 141 | 160,2 | 586 764 | SKODA | 1 266 | 125 | 147,9 | 446 671 | NISSAN | 1 348 | 129 | 154,3 | 359 094 | HYUNDAI | 1 245 | 124 | 137,8 | 322 432 | SEAT | 1 253 | 125 | 140,1 | 307 811 | KIA | 1 384 | 131 | 145,9 | 240 986 | VAUXHALL | 1 321 | 128 | 151,9 | 233 400 | HONDA | 1 354 | 129 | 147,3 | 231 810 | DACIA | 1 182 | 121 | 151,9 | 226 618 | MAZDA | 1 251 | 124 | 149,5 | 199 299 | Zo všetkých výrobcov, ktorí zaregistrovali v Európskej únii v roku 2009 viac ako 10 000 vozidiel, cieľ stanovený na rok 2015 už v plnej miere splnil jeden výrobca: MARUTI (priemerná hmotnosť: 932 kg, cieľová hodnota špecifických emisií: 110 gCO2/km, priemerná hodnota špecifických emisií v roku 2009: 104 gCO2/km, registrácie v roku 2009: 14 095). [1] Rozhodnutie Európskeho parlamentu a Rady (ES) č. 1753/2000, ktorým sa ustanovuje systém na monitorovanie priemerných špecifických emisií CO2 pochádzajúcich z nových osobných automobilov, Ú. v. ES L 202, 10.8.2000. [2] Nariadenie Európskeho parlamentu a Rady (ES) č. 443/2009 z 23. apríla 2009, ktorým sa stanovujú výkonové emisné normy nových osobných automobilov, Ú. v. EÚ L 140, 5.6.2009. [3] Viac informácií o korekcii vo výške 0,7 % je k dispozícii v dokumentoch KOM(2002) 693 v konečnom znení a KOM(2004) 78 v konečnom znení. [4] Do EÚ-15 patrí Belgicko, Dánsko, Fínsko, Francúzsko, Grécko, Holandsko, Írsko, Luxembursko, Nemecko, Portugalsko, Rakúsko, Spojené kráľovstvo (okrem Severného Írska), Španielsko, Švédsko a Taliansko. Do EÚ-10 patrí Cyprus, Česká republika, Estónsko, Litva, Lotyšsko, Maďarsko, Malta, Poľsko, Slovensko a Slovinsko. Do EÚ-12 patria EÚ-10, Bulharsko a Rumunsko. Do EÚ-25 patria EÚ-15 a EÚ-10. Do EÚ-27 patria EÚ-15 a EÚ-12. [5] „Iné“ zahŕňa neidentifikované nové osobné automobily (vozidlá, pri ktorých členské štáty neuviedli správne požadované informácie). [6] Celkový počet registrácií nových osobných automobilov v zmysle vykázaných údajov členských štátov EÚ. [7] http://ec.europa.eu/environment/air/transport/co2/co2_monitoring.htm [8] Cieľové hodnoty špecifických emisií založené na vzorci v prílohe I k nariadeniu (ES) č. 443/2009.